
Δ ΙΑΤΑΓΜΑΤ Α 

(ΐ) 

Έγκριση σύστασης του κοινωφελούς ιδρύματος με την επωνυμία 
«ΚΟΙΝΩΦΕΛΕΣ ΙΔΡΥΜΑ ΤΗΛΕΜΑΧΟΥ ΤΖΙΒΟΓΛΟΥ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗ ΔΗΜΟΚΡΑΤΙΑΣ 
' Εχοντας υπόψη: 

1. Την από 31.1.1934 ιδιόγραφη διαθήκη του Τηλεμάχου Τζιβό¬ 


γλου, που δημοσιεύθηκε με το αρ. 182/38 πρακτικό του πρωτοδικείου 
Θεσσαλονίκης, με την οποία συστήθηκε κοινωφελές ίδρυμα με την 
επωνυμία «Κοινωφελές ίδρυμα Τηλεμάχου Τζιβόγλου», με έδρα τη 
Θεσσαλονίκη. 

2. Τις διατάξεις των άρθρων: α) 95 και 98 του Α.Ν. 2039/39, 
1 β) 101 και 119 του Εισαγωγικού Νόμου του Αστικού Κώδικα και 

γ) 108 και 110 του Αστικού Κώδικα. 

3. Την 14/3.6.86 γνωμοδότηση του Συμβουλίου Εθνικών Κληρο¬ 
δοτημάτων. 

4. Την αρ. <00/20.2.1987 (ΦΕΚ. 91/87 τ.Β) απόφαση του 
πρωθυπουργού και του υπουργού υγείας, πρόνοιας και κοινωνικών 
ασφαλίσεων με την οποία ανατέθηκαν αρμοδιότητες στους υφυπουρ¬ 
γούς υγείας, πρόνοιας και κοινωνικών ασφαλίσεων. 

Με πρόταση των Υπουργών Εθνικής Παιδείας και Θρησκευμάτων 
και Οικονομικών, και της Υφυπουργού υγείας, πρόνοιας και κοινωνι¬ 
κών ασφαλίσεων. 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος, με την 
επωνυμία «Κοινωφελές ίδρυμα Τηλέμαχου Τζιβόγλου», η οποία έγινε 
από τον Τηλέμαχο Τζιβόγλου με την από 31.1.1934 ιδιόγραφη δια¬ 
θήκη του, που δημοσιεύθηκε με το αριθ. 182/38 πρακτικό του πρωτο¬ 
δικείου Θεσααλονίκη.ς 

Το ίδρυμα αυτό αποτελεί νομικό πρόσωπό ιδιωτικού δικαίου, υπάγε¬ 
ται στην εποπτεία και τον έλεγχο των Υπουργών Εθνικής Παιδείας 
και Θρησκευμάτων, Υγείας, Πρόνοιας και Κοινωνικών Ασφαλίσεων 
και Οικονομικών και διέπεται από τις διατάξεις της παραπάνω συστα¬ 
τικής του πράξης, του ακόλουθου οργανισμού, του Α. Ν. 2039/39, 
και των διαταγμάτων που εκδόθηκαν ή θα εκδοθούν, σε εκτέλεση του 
νόμου .αυτού. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος αυτού, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του ιδρύματος με την επωνυμία «ΚΟΙΝΩ¬ 
ΦΕΛΕΣ ΙΔΡΥΜΑ ΤΗΛΕΜΑΧΟΥ ΤΖΙΒΟΓΛΟΥ». 

Άρθρο 1. 

Μορφή - Επωνυμία - Έδρα- Σφραγίδα. 

1. Με την από 31.1.1934 ιδιόγραφη διαθήκη του Τηλεμάχου 
Τζιβόγλου, που δημοσιεύτηκε με το αριθ. 182/1.9.1938 πρακτικό 
του πρωτοδικείου Θεσσαλονίκης, συστήθηκε το κοινωφελές ίδρυμα με 
τηνε πωνυμία «ΚΟΙΝΩΦΕΛΕΣ ΙΔΡΥΜΑ ΤΗΛΕΜΑΧΟΥ ΤΖΙΒΟ¬ 
ΓΛΟΥ», το οποίο αποτελεί νομικό πρόσωπο ιδιωτικού δικαίου και 
διέπεται από τις διατάξεις της ανωτέρω διαθήκης, του παρόντος οργα¬ 
νισμού, του Α. Ν. 2039/39, όπως ισχύουν κάθε φορά, και των διαταγ¬ 
μάτων που εκδόθηκαν ή θα εκδοθούν σε εκτέλεση του νόμου αυτού. 
2. Το ίδρυμα εδρεύει στη Θεσσαλονίκη. Η σφραγίδα του είναι κυ- 

χλιχή, αναφέρει περιφερειακά τον τίτλο «ΚΟΙΝΩΦΕΛΕΣ ΙΔΡΥΜΑ 
ΤΗΛΕΜΑΧΟΥ ΤΖΙΒΟΓΛΟΥ», στο κέντρο τη λέξη «ΘΕΣ/ΝΙΚΗ» και 
κάτω από αυτή το έτος 1938. 

Άρθρο 2. 

Σκοπός 

Σκοπός του Ιδρύματος είναι η διάθεση των εισοδημάτων της περιου¬ 
σίας του ως εξής: 

1. Ποσοστό δέκα πέντε τοις εκατό (15%) στο Αριστοτέλειο Πανεπι¬ 
στήμιο Θεσσαλονίκης το οποίο θα διατίθεται για την επιχορήγηση 
(υποτροφίες) πέντε (5) οικονομικά αδύνατων φοιτητών και ιδίως προ¬ 
σφύγων, που κατάγονται από τη Μ. Ασία. 

Η εκλογή των υποτρόφων θα γίνεται μετά από διενέργεια διαγωνι¬ 
σμού, σύμφωνα με τις διατάξεις που ισχύουν κάθε φορά. 

2. Ποσοστό δέκα πέντε τοις εκατό (15%) στο Γενικό κεντρικό 
Νοσοκομείο Θεσσαλονίκης. 

3. Ποσοστό δέκα πέντε τοις εκατό (15%) στο Ορφανοτροφείο θη- 
λέων Θεσσαλονίκης «Η ΜΕΛΙΣΣΑ». 

4. Ποσοστό δέκα πέντε τοις εκατό (15%) στο Χαρίσειο Γηροκομείο 
Θεσσαλονίκης. 

5. Ποσοστό δέκα πέντε τοις εκατό (15%) στο Δημοτικό Βρεφοκομείο 
Θεσσαλονίκης «Ο ΑΓΙΟΣ ΣΤΥΛΙΑΝΟΣ». 

6. Ποσοστό δέκα πέντε τοις εκατό (15%) στο Ορφανοτροφείο θη- 
λέως Θεσσαλονίκης «Ο ΜΕΓΑΣ ΑΛΕΞΑΝΔΡΟΣ» και 

7. Ποσοστό δέκα τοις εκατό (10%) στο Α' Γυμνάσιο θεσ/νίκης. 

Άρθρο 3 

Περιουσία - Πόροι 

1. Την περιουσία του ιδρύματος αποτελούν οι ακόλουθοι χώροι 
πολυκατοικίας, που ανεγέρθηκε με το σύστημα της αντιπαροχής σε 
οικόπεδο του ιδρύματος στη Θεσσαλονίκη, στη συμβολή των οδών 
Βασ. γεωργίου αριθ. 43 και Αγίας Τριάδα»; αριθ. 1. 

α. Το υπόγειο καθαρού εμβαδού 66,50 τ.μ. 
β. Δύο καταστήματα του ισογείου με πατάρια, καθαρού εμβοιδού 
77,50 τ.μ. συνολικά. 

γ. Τα αριθ. Α1 και Α2 διαμερίσματα του Α' ορόφου, καθαρού 
εμβαδού 78, 17 τ.μ. και 67,53 τ.μ. οιντίστοιχα. 

δ. Τα αριθ. Β1 και Β2 διαμερίσματα του Β' ορόφου καθαρού 
εμβαδού 78,17 και 67,53 τ.μ. αντίστοιχα 

ε. Τα αριθ. Γ1 και Γ2 διαμερίσματα του Γ' ορόφου καθαρού εμβα¬ 
δού 78,17 και 67,53 τ.μ. οιντίστοιχα και 

στ. Το δικαίωμα υψούν με το ανάλογο ποσοστό επί του όλου οικοπέ¬ 
δου εξ "αδιαιρέτου. 

2. Κάθε μελλοντική παροχή προς το ίδρυμα διά πράξεων εν ζωή 
ή αιτία θοινάτου. 

Άρθρο 4. 

Διοίκηση. 

1. Το ίδρυμα διοικείται από δεκαμελή διοικούσα επιτροπή, που 
αποτελείται από έναν αντιπρόσωπο: 

α) του Αριστοτελείου Πανεπιστημίου Θεσσαλονίκης 
β) του Γενικού κεντρικού Νοσοκομείου Θεσσαλονίκης 
γ) του Ορφανοτροφείου θηλέων Θεσσαλονίκης «Η ΜΕΛΙΣΣΑ», 
δ) του Χαρισείου Γηροκομείου Θεσσαλονίκης, 
ε) του Δημοτικού Βρεφοκομείου Θεσσαλονίκης, «Ο ΑΓΙΟΣ ΣΤΥ¬ 
ΛΙΑΝΟΣ». 

στ) του Ορφανοτροφείου θηλέων Θεσσαλονίκης «Ο ΜΕΓΑΣ ΑΛΕ¬ 
ΞΑΝΔΡΟΣ». 

ζ) του Α' Γυμνασίου Θεσσαλονίκης, 
η) της Ιερής Μητρόπολης Θεσσαλονίκης, 
θ) της Νομαρχίας Θεσσαλονίκης και 

ι) των κληρονόμων του ιδρυτή ο οποίος εκλέγεται από τα λοιπά 
μέλη της διοικούσας επιτροπής, σύμφωνα με τις διατάξεις του άρθρου 
99 του Α.Ν. 2039/39. 

2. Τα μέλη της διοικούσας επιτροπής προσφέρουν τις υπηρεσίες 
τους χωρίς αμοιβή. Δικαιούνται μόνο οδοιπορικά έξοδα, που θα αποδει- 
κνύονται με νόμιμα δικαιολογητικά. 

3. Η διοικούσα επιτροπή εκλέγει μεταξύ των μελών της, με μυστική 
ψηφοφορία, τον πρόεδρο, αντιπρόεδρο, το γενικό γραμματέα και τον 
ταμία. Τον πρόεδρο, όταν απουσιάζει ή κωλύεται, τον αναπληρώνει ο 


αντιπρόεδρος. 

4. Η διοικούσα επιτροπή βρίσκεται σε απαρτία όταν παρευρίσκονται 
στις συνεδριάσεις της τουλάχιστον έξι (6) από τα μέλη της, μεταξύ 
των οποίων ο προέδρος ή ο αντιπρόεδρος, όταν του αναπληρώνει. 

Οι αποφάσεις παίρνονται κατά πλειοψηφία των παρόντων στη συν- 
δρίαση μελών. Σε περίπτωση ισοψηφίας υπερισχύει η γνώμη υπέρ της 
οποίας τάχθηκε η ψήφος του προέδρου ή του αναπληρούντος αυτόν 
αντιπροέδρου. 

5. Η διοικούσα επιτροπή συνεδριάζει τακτικά κάθε τρίμηνο και 
έκτακτα όταν αυτό κριθεί αναγκαίο από τον πρόεδρο η ζητηθεί με 
έγγραφη αίτηση τεσσάρων. (4) τουλάχιστον από τα μέλη αυτής, πά¬ 
ντοτε με πρόσκληση του προέδρου. 

6. Οι προσκλήσεις αποστέλλονται στα μέλη επτά (7) ημέρες πριν 
από την ημέρα, που έχει ορισθεί για τη συνεδρίπαση. 

7. Τα θέματα που θα συζητηθούν στη συνεδρίαση καταχωρούνται 
στην ημερήσια διάταξη, η οποία κοινοποιείται στα μέλη της διοικούσας 
επιτροπής μαζί με την πρόσκληση για τη συνεδρίαση, θέμα που δεν 
αναγράφεται στην ημερήσια διάταξη, δε συζητείται εκτός αν πρόκειται 
για επείγον θέμα και αποφασίσει τη συζήτηση του η πλειοψηφία των 
παρόντων στη συνεδρίαση μελών. 

8. Στις συνεδριάσεις της διοικούσας επιτροπής τηρούνται πρακτικά, 
στα οποία καταχωρούνται όλες οι συζητήσεις και οι αποφάσεις, που 
παίρνονται κατά τη διάρκεια αυτών, καθώς επίσης η γνώμη της μειο- 
ψηφίας. 

Τα πρακτικά κάθε συνεδρίασης υπογράφονται από τα μέλη που 
έλαβαν μέρος σε αυτή. 

Τα αντίγραφα ή αποσπάσματα πρακτικών, τα οποία πρόκειται να 
προσκομισθούν στα δικαστήρια ή άλλες δημόσιες αρχές επικυρώνονται 
με την υπογραφή του προέδρου ή αντιπροέδρου αυτής και φέρουν τη 
σφραγίδα του ιδρύματος. 

Άρθρο 5, 

Αρμοδιότητες της διοικούσας επιτροπής. 

Η διοικούσα επιτροπή: 

1. Διοικεί το ίδρυμα και διαχειρίζεται την περιουσία του, σύμφωνα 
με τις διατάξεις του Α. Ν. 2039/39, όπως ισχύουν κάθε φορά των 
διαταγμάτων που εκδόθηκαν σε εκτέλεση του, καθώς και του οργανι¬ 
σμού αυτού. 

2. Καταρτίζεται κάθε χρόνο τον προϋπολογισμό καθώς και τον 
απολογισμό και ισολογισμό του ιδρύματος και τους υποβάλλει για 
έγκριση στην αρμόδια υπηρεσία. 

3. Αποφασίζει για την αποδοχή ή αποποίηση κληρονομιών, κληρο¬ 
δοσιών. και δωρεών, για την ανακήρυξη ευεργετών, δωρητών, κλπ. 
του ιδρύματος καθώς και για κάθε δαπάνη γενικά. 

4. Αποφασίζει για κάθε θέμα, που αφορά στη διοίκηση, διαχείριση 
και εκτέλεση των σκοπών του ιδρύματος. 

Άρθρο 6. 

Καθήκοντα προέδρου διοικούσας επιτροπής. 

Ο πρόεδρος της διοικούσας επιτροπής: 

1. Καλεΐ τα μέλη της επιτροπής σε συνεδρίαση, κηρύσσει την έναρξη 
κάθε συνεδρίασης και διευθύνει αυτή. 

2. Καταρτίζει μαζί με τον γραμματέα την ημερήσια διάταξη και τις 
προσκλήσεις για συνεδρίαση, και τις υπογράφει. 

3. Εισηγείται στη διοικούσα επιτροπή κάθε πρόταση σχετικά με τη 
διοίκηση και λειτουργία του ιδρύματος, τη διαχείριση της περιουσίας 
του και την εκτέλεση των σκοπών του ιδρύματος. 

4. Εκδίδει τα εντάλματα πληρωμής, αλληλογραφεί απευθείας με 
τις αρχές και υπογράφει τα έγγραφα σχετικά με την εκτέλεση των 
αποφάσεων της διοικούσας επιτροπής. 

5. Εκπροσωπεί το ίδρυμα στα δικαστήρια, σε κάθε αρχή και κάθε 
νομικό ή φυσικό πρόσωπο, ο ίδιος ή ο πληρεξούσιος που διορίζεται 
από αυτόν. 

6. Ασκεί εποπτεία στο τυχόν προσωπικό του ιδρύματος και εκτελεί 
εργασία που του αναθέτει η διοικούσα επιτροπή. 

Άρθρο 7. 

Οικονομική διαχείριση. 

1. Η οικονομική διαχείριση του ιδρύματος ενεργείται βάσει του 
προϋπολογισμού και απολογισμού εσόδων και εξόδων, στους οποίους 

κάθε ένας από τους εκτελοϋμενους σκοπούς αναφέρεται σε ξεχωριστό 
κεφάλαιο. 

2. Το οικονομικό έτος αρχίζει στις 1 ιανουαρΐου και λήγει στις 31 
Δεκεμβρίου του ίδιου έτους. 

Άρθρο 8. 

Εισπράξεις - Πληρωμές. 

1. Οι εισπράξεις του ιδρύματος πραγματοποιούνται από τον ταμία 
ή από υπάλληλο, τον οποίο ορίζει με απόφασή της η διοικούσα επι¬ 
τροπή, τα δε ποσά που εισπράττονται καταθέτονται στο δοσοληπτικό 
λογαριασμό του ιδρύματος, που τηρείται σε ένα από τα πιστωτικά 
ιδρύματα, που προβλέπονται από το άρθρο 73 παρ. 1 του Α. Ν. 
2039/39. Ειδικά οι επιταγές προς τις τράπεζες υπογράφονται από 
τον πρόεδρο και τον ταμία της διοικούσας επιτροπής. 

2. Οι πληρωμές του ιδρύαμτος διενεργούνται με εντάλματα πληρω¬ 
μής, εντελλόμενα από τον πρόεδρο ή αντιπρόεδρο προς τον ταμία και 
προσυπογράφονται από τον γραμματέα της επιτροπής, βάσει των προ- 

• βλέψεων του εγκεκριμένου προϋπολογισμού και εκδίδονται επί του 
δοσοληπτικού λογαριασμού αυτού. 

Άρθρο 9. 

Βιβλία και στοιχεία. 

1. Από το ίδρυμα τηρούνται υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου, εισερχομένων και εξερχομένων εγγράφων 
του ιδρύματος. 

β) Βιβλίο πρακτικών συνεδριάσεων, στο οποίο πρέπει να καταχω- 
ρούνται λεπτομερώς και με χρονολογική σειρά όλες οι αποφάσεις και 
οι πράξεις της διοικούσας επιτροπής, που παίρνονται κατά τις συνεδριά¬ 
σεις της. 

γ) Βιβλίο λογιστικής παρακολούθησης, στο οποίο καταχωρούνται 
ανελλειπώς με χρονολογική σειρά και με την απαιτούμενη λογιστική 
τάξη τα έσοδα και έξοδα του ιδρύματος, που πραγματοποιούνται κατά 
τη διάρκεια κάθε χρήσης. 

δ) Βιβλίο χρεωπίστωσης κάθε καταστήματος ή διαμερίσματος με 
το απαιτητό και εισπραττόμενο ενοίκιο κατά μήνα. 

ε) Στέλεχος διπλοτύπων αποδείξεων εισπράξεων αριθμημένων κατά 
αύξοντα αριθμό του όλου αριθμού των φύλλων, που να βεβαιώνεται 
με μονογραφή του προέδρου ή του αντιπροέδρου του ιδρύαμτος. 

στ) Στέλεχος διπλοτύπων ενταλμάτων πληρωμής αριθμημένο και 
θεωρημένο, με τον ίδιο τρόπο, που είναι αριθμημένο και θεωρημένο 
το στέλεχος διπλοτύπων αποδείξεων είσπραξης. 

ζ) Εκτός από τα βιβλία που τηρούνται υποχρεωτικά, η διοικούσα 
επιτροπή μπορεί να αποφασίσει για την τήρηση και άλλων βιβλίων ή 
στοιχείων τα οποία κρίνει αναγκαία για την παρακολούθηση της δια- 
χεί- 

ρισης, της περιουσιακής κατάστασης του ιδρύματος και της εκτέλεσης 
των σκοπών του. 

Άρθρο 10. 

Προσωπικό. 

Οι ανάγκες του ιδρύματος σε προσωπικό θα εξυπηρετούνται με την 
πρόσληψη ειδικού γραματέα ή υπαλλήλου με απόφαση της διοικούσας 
επιτροπής. 

Άρθρο 11. 

Εποπτεία - Έλεγχος 

Το ίδρυμα εποπτεύεται από το υπουργείο οικονομικών καθώς και 
από τα συναρμόδια, από το σκοπό του ιδρύματος, υπουργεία εθνικής 
παιδείας και θρησκευμάτων, και υγείας -πρόνοιας και κοινωνικών 
ασφαλίσεων, σύμφωνα με τις διατάξεις του Α.Ν. 2039/39, όπως 
αυτές ισχύουν κάθε φορά. 

Άρθρο 12. 

Τροποποίηση του οργανισμού 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση της διοικούσας' επιτροπής του. 


Στους Υπουργούς εθνικής παιδείας και θρησκευμάτων και οικονομι¬ 
κών και στην Υφυπουργό υγείας, πρόνοιας και κοινωνικών ασφαλί¬ 
σεων, αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 12 Μαΐου 1987 

Ο Πρόεδρος της Δημοκρατίας 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΑΝΤ. ΤΡΙΤΣΗΣ ΔΗΜ. ΤΣΟΒΟΛΑΣ 

Ο ΥΦΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΣΥΛΒΑ ΑΚΡΙΤΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

( 2 ) 

Πολιτογράφηση ομογενών αλλοδαπών Ανδρεάδη Ιω¬ 
άννη του Βύρωνα και ετέρων - 39 - προσώπων». 

Ο ΥΦΥΠΟΥΡΓΟΣ ΕΣΩΤΕΡΙΚΟΝ 

Με την 22410/8.5.1987, απόφαση του Υφυπουργού Εσωτερικών 
έγιναν δεκτές οι περί πολιτογραφήσεως υποβαλλόμενες αιτήσεις τωνο- 
μογενών αλλοδαπών, για απόκτηση Ελληνικής Ιθαγένειας. 

Ήτοι: 

1. Ανδρεάδη Ιωάννη του Βύρωνα 

2. Αρμάδου Φωτίου του Ιωάννη 

3. Βεργή Ηλία του Αλεξάνδρου 

4. Γκιολζτουνιλούογλου θωμά του Κυριάκου 

5. Γάζαρη Ιωακείμ του Κίμωνα 

6. Γυμνόπουλου Ιορδάνη του Σωτηρίου 

7. Γεωργαντίδη Σταύρου του Γεωργίου 

8. Δάμδα Νικόδωρου του Κων/νου 

9. Κυριάκού Μαγδαληνής του Αλέξανδρου 

10. Κοτσίνη Σταύρου του Χαράλαμπου 

11. Καζαντζίογλου Λαζάρου του Σάββα 
12.. Καμπούρογλου Κων/νου του Αντωνίου 

13. Καλανδατζε Πέτρου του Θεοδώρου 

14. Καμπουρόπουλου Ιωακείμ του Δημητρίου 

15. Καρρά Ιωάννη του Κων/νου 

16. Λαζαρίδη Μιχαήλ του Βίχσιλείου 

17. Μορντουντάκ Σταύρου του Στυλιανού 

18. Μοσχάλη Ελένης του Θεμιστοκλή συζ. Θωμά Γκιολτουκλούο- 
γλου 

19. Μακαρά Γεωργίου του Παύλου 

20. Μηνάογλου Χρήστου του Κων/νου 

21. Μαξιμιάδη Θεμιστοκλή - θέμη του-Χαράλαμπου 

22. Μεταξοπούλου θεοδώρου του Νικολάου 

23. Μητράρα Ιωακείμ του Γεωργίου 

24. Μαυρόπουλου Τριαντάφυλλου του Κων/νου 

25. Μπαχτιάρ Καλλιόπης συζ. Ηλία 

26. Μεταξοπούλου Φωτεινής του Θεοδώρου 

27. Νικολαΐδη Ανέστη του Αλεξάνδρου 

28. Νάκου Βύρωνα του Πέτρου 

29. Νταντή Παναγιώτου του Αθανασίου 

30. Πετρίδη Αγγέλου του Στεφάνου 

31. Ριπολίν Δημητρίου του Κων/νου 

32. Σουγιολτζούπουλου Σπύρου - Βύρωνα του Νικολάου 

33. Σακούλια Καλλιόπης συζ. Στυλιανού. 

34. Πολιάνκου Σταύρου του Ιωάννου 

35. Σαβάδη Σουσάνας συζ. θεοδώρου 

36. Σενίκογλου Δέσποινας του Ιωσήφ 

37. Τσάκαλη Πολύβιου του Χάρισμα 

38. Τααλίκη Νικολάου του Χαραλάμπους 

39. Φώτη Αλκιβιάδη του Χριστοφόρου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


40. Χλέπου Δημητρίου του Κων/νου 

Αθήνα, 8 Μαΐου 1987 


Ο ΥΦΥΠΟΥΡΓΟΣ 

ΒΑΣ. ΠΑΠΑΓΙΑΝΝΗΣ 



«Πολιτογράφηση του αλλοδαπού Φαρούκ -Σάββα ΕΛΤΑΦΑΧΝΙ του 
Μωχάμεντ και άλλων 8 προσώπων». 


Ο ΥΦΥΠΟΥΡΓΟΣ ΕΣΩΤΕΡΙΚΟΝ 


Με την 26479/12.5.1987 απόφαση του Υφυπουργού Εσωτερικών, 
έγινε δεχτή η από 17.9.86 αίτηση πολιτογραφήσεων του αλλογενούς 
«αλλοδαπού Φαρούχ-Σάββα ΕΛΤΑΦΑΧΝΙ του Μωχάμεντ, για από¬ 
κτηση της Ελληνικής Ιθαγένειας. 

Με την 24005 όμοια με την ίδια παραπάνω χρονολογία, έγινε 
δεχτή η από 11.2.1987 αίτηση πολιτογραφήσεων του ομογενούς αλ¬ 
λοδαπού ΣΤΡΑΤΗ Χρήστου του Ευαγγέλου, για απόκτηση της Ελλη¬ 
νικής Ιθαγένειας. 

Με την 19561 όμοια με την ίδια παραπάνω χρονολογία, έγιναν 
δεκτή η από 10.7.1986 αιτήσεις πολιτογραφήσεων του (αλλογενούς 
(αλλοδαπού ΖΑΝΑΤΎ Αχμέντ - Αλέξιου του Αμπντέλ - Χαφίζ για 
απόκτηση της Ελληνικής Ιθαγένειας. 

Με την 20076 όμοια με την ίδια παραπάνω χρονολογία, έγινε 
δεκτές η από 11.8.1986 αιτήσεις πολιτογραφήσεων των ομογενών 
«αλλοδαπών Παππά Παναγιώτη του Νικολάου και των τέκτων του 
Ευαγγελίας, Παρασκευής και Νικολάου, για απόκτηση της Ελληνικής 
Ιθαγένειας. 

Με την 22320 όμοια με την ίδια παραπάνω χρονολογία, έγινε 
δεκτή η από 9.7.1986 αίτηση πολιτογραφήσεων της ομογενούς (αλλο¬ 
δαπής ΖΑΧΑΡΙΑ Ανδρούλας του Φωκά, για απόκτηση της Ελληνικής 
Ιθαγένειας. 

Με την 23230 όμοια με την ίδια παραπάνω χρονολογία, έγινε 
δεκτή η από 10.11.1986 αίτηση πολιτογραφήσεων του ομογενούς 
«αλλοδαπού Μιχαήλ ΠΑΥΛΙΔΗ του Βασιλείου, για απόκτηση της Ελ¬ 
ληνικής Ιθαγένειας. 

Με την 23761 όμοια με την ίδια παραπάνω χρονολογία, έγινε 
δεκτή η από 22.9.1983 αίτηση πολιτογραφήσεων της ομογενούς 
(αλλοδαπής Ευγενίας Ταμπανιάν συζ. Γρηγορίου, για απόκτηση της 
Ελληνικής Ιθαγένειας. 

Με την 23789 όμοια με την ίδια παραπάνω χρονολογία, έγινε 
δεκτή η από 4.11.1986 αίτηση πολιτογραφήσεων της αλλογενούς 
(αλλοδαπής ΛΑΝΣΔΕΙΛ Χριστίνας του Μπρους -Μακάϊ, για απόκτηση 
της Ελληνικής Ιθαγένειας. 

Με την 26077 όμοια με την ίδια παραπάνω χρονολογία, έγινε 
δεκτή η από 30.9.1986 αίτηση πολιτογραφήσεων του αλλογενούς 
(αλλοδαπού ΤΣΑΤΣΟΥΡ Λεβόν του Αβραάμ, για απόχτηση της Ελλη¬ 
νικής Ιθαγένειας. 


και θυμάτων Πολέμου όπως φαίνεται από την απόφαση 722/4.2. 
1987 

8. Την αριθ. Πρωτ. 072.2/7/Γ. 1564/6.11.86 (ΦΕΚ 784/7. 
11.86 ΤΒ) Κοινή Απόφαση των Πρωθυπουργού και Αντιπροέδρου της 
Κυβέρνησης και ΥΕΘΑ «Περί αναθέσεων αρμοδιοτήτων ΥΕΘΑ στους 
ΥΦΕΘΑ», αποφασίζουμε: 

2. Οι Κλάδοι του Προσωπικού του Ν.Π.Δ.Δ. Ταμείο Αρωγής Ανα¬ 
πήρων και θυμάτων Πολέμου, που προβλέπονται στην 159050/0/20 
Υπουργική Απόφαση (Υπουργός Εθνικής Άμυνας ΦΕΚ 
55/1951/ΤΒ') προσαρμόζονται στο περιεχόμενο της απόφασης του 
Υπουργού προεδρίας της κυβέρνησης αρ. ΔΙΟΔ/- 
ΦΟ1/23/4205/1986 (ΦΕΚ 318/Β) «καθορισμός προσόντων διορι¬ 
σμού (Προσοντολόγιο - Κλαδολόγιο)» όπως αυτή ισχύει ως εξής: 

α. Κλάδος ΠΕ Διοικητικός - Οικονομικός: Δύο (2) θέσεις. Ο κλάδος 
αυτός προέρχεται από μετονομασία του Κλάδου ΠΕ Διοικητικού Λογι¬ 
στικού. 

β. Κλάδος ΤΕ Διοικητικός - Λογιστικός: πεντε θέσεις. Από τις θέσεις 
αυτές δεν πληρούνται ισάριθμες με τους τυχόν υπηρετούντες επιπλέον 
του αριθμού των προβλεπομένων θέσεων του Κλάδου ΔΕ Διοικητικού 
-Λογιστικού. 

γ. Κλάδος Κατηγορίας ΔΕ Διοικητικός -Λογιστικός: θέσεις δέκα 

(10). 

δ. Κλάδος Κατηγορίας ΥΕ Βοηθητικού Προσωπικού: (2) θέσεις 
(Εργασίες, που περιλαμβάνονται στο άρθρο 23 παρ. 1 της ΔΙΟΔ/- 
ΦΟΙ/23/4205/1986 απόφασης Υπ. Προεδρίας της κυβέρνησης). 

3. Για τους παραπάνω Κλάδους, ορίζονται προσόντα διορισμού στον 
εισαγωγικό βαθμό τα κατά περίπτωση διαλαμβανόμενα στην ΔΙΟΔ/- 
Φ0Ι/23/4205/1986 απόφαση του Υπουργού Προεδρίας της Κυβέρ¬ 
νησης «καθορισμός Προσόντων Διορισμού (Προσοντολόγιο - Κλαδολό¬ 
γιο)» όπως αυτή ισχύει κάθε φορά. 

4. Ειδικότερα για τον Κλάδο ΠΕ Διοικητικό Οικονομικό, τα προβλε- 
πόμενα στην παρ. 1 του άρθρου 3 της παραπάνω απόφασης. 

5. Η Προαναφερόμενη απόφαση ισχύει και τα λοιπά θέματα που 
περιλαμβάνονται σ’ αυτήν. 

6. Η Παρούσα να δημοσιευθεί στην Εφημερίδα της κυβερνήσεως. 


Αθήνα, 14 Απριλίου 1987 


οι ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Α. ΚΑΚΛΑΜΑΝΗΣ 


ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΟΡΕΣΤΗΣ ΠΑΠΑΣΤΡΑΤΗΣ 


♦ 


(5) 

Καθορισμός των Κλάδων των οποίων υπάλληλοι κρίνονται για κατά¬ 
ληψη θέσεων Προϊσταμένων των Τμημάτων του ταμείου Αρωγής 
Αναπήρων και θημάτων Πολέμου. 


Αθήνα, 12 Μάϊου 1987 

Ο ΥΦΥΠΟΥΡΓΟΙ 



Προσαρμογή των Κλάδων των Υπαλλήλων του Ταμείου Αρωγής Ανα¬ 
πήρων και θυμάτων Πολέμου (ΝΠΔΔ) στο Προσοντολόγιο - Κλαδο¬ 
λόγιο». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 1 
ΚΑΙ ΕΘΝΙΚΗΣ ΑΜΥΝΑΣ 

1. Έχοντας υπόψη τις διατάξεις 

α. Του άρθρου 24 (Παρ. 8 εδάφιο Β’) του ν. 1586/1986 (ΦΕΚ 
37/Τ.Α') 

β. Την υπ’ αριθ. 5419 Υπουργική Απόφαση περί διάρθρωσης των 
τακτικών θέσεων του Ταμείου Αρωγής Αναπήρων και θυμάτων Πολέ¬ 
μου (ΦΕΚ 316/11.9.59/Τ. Β') 

γ. Την σύμφωνη γνώμη του Δ.Σ. του Ταμείου Αρωγής Αναπήρων 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΑΜΥΝΑΣ 

1. Έχοντας υπ’ όψη: 

α. Τις διατάξεις του τελευταίου εδαφίου της παρ. 10 του άρθρου 9 
του Ν. 1586/1986. 

β. ΤηνΔΙΚΠΡ/Φ. 2/26/11.100/18.12.86 Υπουργείο Προεδρίας 
της κυβέρνησης τμ. Κατάστασης Προσωπικού Δ.Υ. 

γ. ΔΙΟΔ/Φ01/23/4205/1986 Υπουργείο Προεδρίας. 

δ. Την σύμφωνη γνώμη του Δ.Σ. του Ταμείου Αρωγής Αναπήρων 
και θυμάτων Πολέμου όπως εκφράστηκε με την 722/4.2.87 από¬ 
φασή του. 

ε. Την αριθ. Πρωτ. 072.2/7/Γ. 1564/6.11.86 (ΦΕΚ 784/7. 
11.86 ΤΒ) Κοινή Απόφαση των Πρωθυπουργού και Αντιπροέδρου της, 
Κυβέρνησης και ΥΕΘΑ «Περί αναθέσεως αρμοδιοτήτων ΥΕΘΑ στους 
ΥΦΕΘΑ», αποφασίζουμε: 

2. Στα Τμήματα του Ταμείου Αρωγής Αναπήρων και θυμάτων 
Πολέμου προΐστανται Υπάλληλοι Κλάδου ΠΕ Διοικητικού - Οικονομι¬ 
κού ή ΤΕ Διοικητικού - Λογιστικού ή ΔΕ Διοικητικού - Λογιστικού. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

3. Η παρούσα να δημοσιευθεί στην Εφημερίδα της κυβέρνησης. 


Αθήνα, 14 Απριλίου 1987 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

Α. ΚΑΚΛΑΜΑΝΗΣ ΟΡΕΣΤΗΣ ΠΑΠΑΣΤΡΑΤΗΣ 

- ♦- 

ΑριΘ. Ιίρωτ. 573/87 (6) 

Έγκριση κυκλοφορίας σκευάσματος «Φυτική Μαργαρίνη 8ΡΑΚ αλλα- 
τισμένη». >. 

(Συνεδρίαση 7 Απριλίου 1987) 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

' Εχοντας υπόψη: 

1. Το έγγραφο του Γενικού Χημείου του Κράτους αρ. 

22503/3250/86 δις, 3935/503/87 που αφορά αίτηση του ενδιαφε¬ 
ρομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με το ΑΝ 754/1937 3αρ. 3 παρ. 2 και 3). 
(ΦΕΚ: 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «Περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391 /ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929. (ΦΕΚ: 172/ΤΑ/20.8.1975. 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82.. αποφασίζουμε: 

Εγκρίνουμε την κυκλοφορία του σκευάσματος «Φυτική Μαργαρίνη 
8ΡΑΚ αλλατιμένη» της «ΑΔΕΛΦΟΙ ΒΕΡΟΠΟΥΛΟΙ ΑΕΒΕ» με σύνθε¬ 
ση: Φυτικά έλαια, αποβουτυρωμένο γάλα, αλάτι, γαλακτοματοποιητές 
Ε 322 και Ε 471, άρωμα βουτύρου, βιταμίνη Α και χρωστική Ε 
160α. Στη συσκευασία πρέπει να αναγράφονται, όλες οι ενδείξεις που 
προβλέπονται από τις σχετικές διατάξεις καθώς και ο αριθμός εγκριτι¬ 
κής απόφασης του ΑΧΣ 573/87. 


Ο Πρόεδρος Ο Γραμματέας 

ΣΤΥΛ. ΧΑΤΖΗΓΙΑΝΝΑΚΟΣ ΧΑΡ. ΧΑΜΑΛΙΔΗΣ 

Τα Μέλη 

ΕΥΑΓ. ΤΣΙΓΑΡΙΔΑΣ 
Π. ΚΟΊΤΗΣ 
ΑΝΤ. ΔΑΣΚΑΛΑΚΗΣ 
ΕΥΑΓ. ΣΥΜΒΩΝΗΣ 
ΔΙΟΝ. ΦΡΑΓΚΑΤΟΣ 
ΝΙΚ. ΚΑΛΦΟΓΛΟΥ 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβέρνη¬ 
σης 

και ορίζουμε ότι θα αρχίσει η ισχύς της απ’ την ημέρα που θα δημοσιευ- 
θει. 


Αθήνα, 14 Μαΐου 1987 

Ο Υπουργός Οικονομικών 

ΔΗΜ ΤΣΟΒΟΛΑΣ 


Αριθ. Πρτ. ΔΑα/3771 (7) 

Σύσταση πάγιας προκαταβολής στο Γενικό Νοσοκομείο Νοσημάτων 

θώρακος Αθηνών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

' Εχοντας υπόψη: 

1. Τις διατάξεις: 

α. Του Ν.Δ. 496/74 «περί Λογιστικού των νομικών προσώπων 
Δημοσίου» όπως είχε τροποποιηθεί και συμπληρωθεί. 

β. Του Ν.Δ. 2592/53 «περί Ογανώσεως της Ιατρικής Αντίληψης». 

2. Το Απόσπασμα Πρακτικών της αριθμ. 13/2.4.87 Συνεδριάσεως 
του Διοικητικού Συμβουλίου του Νοσοκομείου Νοσημάτων Θώρακος 
Αθηνών. 

3. Την αριθμ. 2389/1987 κοινή Απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων στον Υφυπουργό 
Οικονομικών» (Φ.Ε.Κ. 81/Β/13.2.87). 

4. Τις συνθήκες λειτουργίας του Νοσοκομείου Νοσημάτων θώρακος 
Αθηνών, αποφασίζουμε: 

1. Συνιστούμε πάγια προκαταβολή στο Νοσοκομείο Νοσημάτων 
Θώρακος Αθηνών. 

2. Καθορίζουμε το ύψος της πάγιας προκαταβολής στο Νοσοκομείο 
Νοσημάτων Θώρακος Αθηνών στο ποσό των δρχ. (1.000.000) ένα 
εκατομμύριο και ορίζουμε τις με κωδικούς αριθμούς εξόδων 0824, 
0815,0855,0863,0879,0881,0887,0888,0849,0899,1259, 
1261,1293,1311,1312,1381,1413,1419,1429,1528,1529, 
1719,1731, 1899, 1611,1511, 1129, 1741, πιστώσεις του Προϋ¬ 
πολογισμού εξόδων του σε βάρος των οποίων θα ενεργούνται πληρωμές 
δαπανών από την πάγια προκαταβολή. 

3. Οι πιστώσεις για μικροεπισκευές και προμήθειες θα καλύπτουν 
δαπάνες μέχρι του ποσού που δεν απαιτείται κατά Νόμο πρόχειρος ή 
δημόσιος μειοδοτικός διαγωνισμός. 

4. Η απόφαση αυτή να δημοσιευθεί στην Εφημερίδα της Κυβερνή- 
σεως. 

οι ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΣΓΊΥΡΟΣ ΚΑΛΟΥΔΗΣ ΓΕΩΡΓ. ΑΛΕΞΑΝΔΡΟΣ ΜΑΓΚΑΚΗΣ 


Σύσταση πάγιας προκαταβολής στο Γενικό Νοσοκομείο Αγίου Νικο¬ 
λάου Κρήτης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΚΑΙ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

' Εχοντας υπόψη: 

1. Τις διατάξεις: 

α. Του Ν.Δ. 496/74 «περί Λογιστικού των νομικών προσώπων 
Δημοσίου» όπως είχε τροποποιηθεί και συμπληρωθεί. 

β. Του Ν.Δ. 2592/53 «περί Ογανώσεως της Ιατρικής Αντίληψης». 

2. Το Απόσπασμα Πρακτικών της αριθμ. 69/18.3.87 Συνεδριά- 
σεως του Διοικητικού Συμβουλίου του Γενικού Νοσοκομείου Αγίου 
Νικολάου Κρήτης. 

3. Την αριθμ. 2389/1987 κοινή Απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων στον Υφυπουργό 
Οικονομικών» (Φ.Ε.Κ. 81/Β/13.2.87). 

4. Τις συνθήκες λειτουργίας του Γενικού Νοσοκομείου Αγίου Νικο¬ 
λάου Κρήτης, αποφασίζουμε: 

1. Συνιστούμε πάγια προκαταβολή στο Γενικό Νοσοκομείο Αγίου 
Νικολάου Κρήτης. 

2. Καθορίζουμε το ύψος της πάγιας προκαταβολής στο Γενικό 
Νοσοκομείο Αγίου Νικολάου Κρήτης στο ποσό των δρχ. 1500.000 
και ορίζουμε τις με κωδικούς αριθμούς εξόδων 0711, 0721, 0824, 
0829,0831,0832,0834,0849,0881,0884,0887,0889,0882, 
0899,1129,1292,1311,1312,1329,1413,1429,1431,1439, 

1613, 1731, 1841 και 1899 πιστώσεις του Προϋπολογισμού εξόδων 
του σε βάρος των οποίων θα ενεργοϋνται πληρωμές δαπανών από την 
πάγια προκαταβολή. 

3. Οι πιστώσεις για μικροεπισκευές και προμήθειες θα καλύπτουν 
δαπάνες μέχρι του ποσού που δεν απαιτείται κατά Νόμο πρόχειρος ή 
δημόσιος μειοδοτικός διαγωνισμός. 

4. Η απόφαση αυτή να δημοσιευθεί στην Εφημερίδα της Κυβερνή- 
σεως. 

οι ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ ΚΟΙΝΟΝΙΚΟΝ ΑΣΦΑΛΙΣΕΩΝ 

ΣΠΥΡΟΣ ΚΑΛΟΥΔΗΣ ΓΕΩΡΓ. ΑΛΕΞΑΝΔΡΟΣ ΜΑΓΚΑΚΗΣ 
- φ - 

Αριθ. Πρωτ. Β1/Φ32/52403/1219 (9) 

Χαρακτηρισμός οικίας Πολύτιμης Ζαχαράκη στο Φουντωτό Ν. Καρδί¬ 
τσας ως ιστοικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

' Εχοντας υπόψη: 

1. Την Υ.Α. με αριθ. Ο-Ε/Φ09/32530/8.8.86 (ΦΕΚ 
548/Β/12.- 

8.86) για «Μεταβίβαση αρμοδιοτήτων Υπουργού και δικαιώματος 
υπογραφής με εντολή Υπουργού» στο Γενικό Γραμματέα, στον Ειδικό 
γραμματέα και στους Προϊσταμένους Διευθύνσεων, Τμημάτων και 
Γραφείων της Κεντρικής Υπηρεσίας του ΥΠΠΟ». 

2. Τις διατάξεις του Κ.Ν. 5351/1932 «Περί Αρχαιοτήτων» και 

3. Την Γνωμοδότηση του κεντρικού Συμβουλίου Μνημείων Θεσσα¬ 
λίας, όπως διατυπώθηκε στην αριθμ. 19/5.12.86 Συνεδρία του. απο¬ 
φασίζουμε: 

Χαρακτηρίζουμε την οικία ιδιοκτησίας Πολύτιμης Ζαχαράκη στο 
Φουντωτό Ν. Καρδίτσας ως ιστορικό διατηρητέο μνημείο, γιατί αποτε¬ 
λεί δείγμα του αρχιτεκτονικού παρελθόντος του χωριού των αρχών 
του 19 αι. 

Η οικία αυτή χαρακτηρίζεται από λιτότητα μορφής και έλλειψη 
διακοσμητικών στοιχείων, όπως είναι ο κανόνας στα ορεινά χωριά της 
περιοχής. 

Η απόφαση αυτή να δημοσιευθεί στην εφημερίδα της Κυβερνή- 
σεως. 

Αθήνα, 2 Φεβρουάριου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

-ψ- 

Αριθ. Β1/Φ32/52404/1220π.ε. (10) 

Χαρακτηρισμός Ι.Ν. Αγ. Τριάδας Παλαιάς Συκαμινέας (Σκαμνιάς) 

Ελασσόνας του Ν. Λάρισας ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

' Εχοντας υπόψη: 

1. Την Υ.Α. με αριθ. 0-Ε/Φ09/32530/8.8.86 (ΦΕΚ 
540/Β/12.- 

8.86) για «Μεταβίβαση αρμοδιοτήτων Υπουργού και δικαιώματος 
υπογραφής με εντολή Υπουργού» στο Γενικό Γραμματέα, στον Ειδικό 
Γραμματέα Διοικητικού Τομέα Πολιτιστικής Κληρονομιάς και στους 
Προϊσταμένους Διευθύνσεων, Τμημάτων και Γραφείων της Κεντρικής 
Υπηρεσίας του ΥΠΠΟ». 

2. Τις διατάξεις του άρθρου 52 του Κ.Ν. 5351/1932 «Περί Αρ¬ 
χαιοτήτων» και 

3. Την Γνωμοδότηση του Τοπικού Συμβουλίου Μνημείων Θεσσα¬ 
λίας, όπως διατυπώθηκε στην αριθμ. 19/5.12.86 Συνεδρία του, απο¬ 
φασίζουμε: 

Χαρακτηρίζουμε τον Ιερό Ναό της Αγίας Τριάδας Παλαιάς Συκαμι- 
νέας (Σκαμνιάς) Ελασσόνας Ν. Λάρισας ως ιστορικό διατηρητέο μνη¬ 
μείο. Ο ναός είναι τρίκλιτη βασιλική, ανήκει στον 18ο αιώνα και σώζει 
ενδιαφέρουσες τοιχογραφίες, είναι δε το μοναδικό δείγμα υπάρξεως 


του κατεστραμένου σήμερα χωριού της Παλαιάς Συκαμινέας. 

Η απόφαση αυτή να δημοσιευθεί στην εφημερίδα της Κυβερνή- 
σεως. 

Αθήνα, 2 Φεβρουάριου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

-♦- 

Αριθ. Β1/Φ36/11047/277 (11). 

Κήρυξη μουσουλμανικού κτίσματος στην Άρνισσα ως ιστορικού διατη¬ 
ρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

' Εχοντας υπόψη: 

1. Την ΥΠΠΟ/ΔΙΟΙΚ/Ο-Ε/Φ09/32530/18.8.86 «Μεταβίβαση 
αρμοδιοτήτων Υπουργού και δικαιώματος υπογραφής με εντολή 
Υπουργού» στο Γενικό Γραμματέα, στον Ειδικό Γραμματέα Διοικητι¬ 
κού Τομέα Πολιτιστικής Κληρονομιάς και στους Προϊσταμένους Διευ¬ 
θύνσεων, Τμημάτων και Γραφείων της Κεντρικής Υπηρεσίας του 
ΥΠΠΟ». 

2. Τις διατάξεις του άρθρου 52 και 50 του Κ.Ν. 5351/1932 «Περί 
Αρχαιοτήτων» και 

3. Την Γνωμοδότηση του Τοπικού Συμβουλίου Μνημείων Κεντρι¬ 
κής και Δυτικής Μακεδονίας, όπως διατυπώθηκε στην αριθμ. 
109η/18.2.87 Συνεδρία του, αποφασίζουμε: 

Κηρύσσουμε το μουσουλμανικό κτίσμα που σώζεται στην περιοχή 
του χωριού' Αρνισσας Ν. Πέλλας ως ιστορικό διατηρητέο μνημείο γιατί 
είναι πρώτερο αξιόλογο μουσουλμανικό κτίσμα της περιοχής. 

Αποτελείται από μικρό μιναρέ και ίχνη άλλων κτισμάτων και χρονο¬ 
λογείται πριν από το 1591 και μετά τα τέλη του 14ου αι. 

Η απόφαση αυτή να δημοσιευθεί στην εφημερίδα της Κυβερνή- 
σεως. 

Αθήνα, 13 Απριλίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

- ♦- 

Αριθ. 46101 (12) 

Προγράμματα Μαθητείας Μη Εναλλασσόμενης Εκπαίδευσης. 

ΟΙ ΥΠΟΥΡΓΟΙ 
ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ ΚΑΙ ΕΡΓΑΣΙΑΣ 

Έχοντας υπόψη: 

α) Τις διατάξεις του από 3/6.6.52 Β. Δ/τος «περί εκπαιδεύσεως 
μαθητών τεχνιτών». 

β) Τις διατάξεις του άρθρου 11 του Ν. Δ. 212/69 «Περί οργανώ- 
σεως και διοικήσεως του Οργανισμού Απασχολήσεως Εργατικού Δυνα¬ 
μικού». 

γ) Τις διατάξεις του άρθρου 14 του Ν. 1346/83 «Τροποποίηση 
και συμπλήρωση διατάξεων της Εργατικής Νομοθεσίας και ρύθμιση 
διαφόρων θεμάτων» σε συνδυασμό με τις διατάξεις του άρθρου 9 παρ. 
9 και 11 του Ν. 1566/85 «Δομή και λειτουργία της πρωτοβάμθιας 
και δευτεροβάθμιας εκπαίδευσης και άλλες διατάξεις». 

δ) Τις κοινές αποφάσεις μας με τις οποίες έχουν καθορισθεί η 
διάρκεια εκπαίδευσης και οι ώρες διδασκαλίας για τα προγράμματα 
ειδικοτήτων Μη Εναλλασσόμενης Εκπαίδευσης των Εκπαιδευτικών 
Μονάδων Μαθητείας του ΟΑΕΔ. 

ε) Τη σχετική πρόταση του Δ.Σ. του ΟΑΕΔ (απόφαση Δ.Σ. 
11370/224/11.11.86, έγγραφο 584/100330/2.12.86). 

στ) Την υπ’ αριθμ. Η/1022/1987 (ΦΕΚ 84/Β'87) κοινή από¬ 
φαση του Πρωθυπουργού και του Υπουργού Εθνικής Παιδείας και 
Θρησκευμάτων «περί Αρμοδιοτήτων Υφυπουργών ΥΠΕΠΘ», αποφασί¬ 
ζουμε: 

Τροποποιώντας εν μέρει τις κοινές αποφάσεις μας με τις οποίες 
έχουν καθορισθεί η διάρκεια εκπαίδευσης και οι ώρες διδασκαλία»; για 

προγράμματα ειδικοτήτων Μη Εναλλασσόμενης Εκπαίδευσης των Εκ¬ 
παιδευτικών Μονάδων Μαθητείας του ΟΑΕΔ, ανακαθορίζουμε τον 
αριθμό των ωρών για Πολιτιστικές - Αθλητικές και Μορφωτικές εν 
γένει εκδηλώσεις σε 84 (ογδόντα τέσσερεις) για κάθε χρόνο, πραγματο¬ 
ποιούμενες επί 3ωρο την εβδομάδα. 

Η τροποποίηση αυτή αφορά τις παρακάτω κοινές αποφάσεις μας 
με τις αντίστοιχες ειδικότητες: 

1) 40397/10.1.84 Ηλεκτροτεχνίτη Αυτοκινήτων 

2) 40363/25.1.84 Μηχανοτεχνίτη Αυτοκινήτων 

3) 40021/25.1.84 Τεχνίτη Αμαξωμάτων 

4) 40361/25.1.84 Μηχανοτεχνίτες 

5) 40319/25.1.84 Ηλεκτροτεχνίτη 

6) 40348/25.1.84 Ψυκτικού 

7) 40396/25.1.84 Τεχνίτη ναυπηγικής 

8) 40362/25.1.84 Κομμωτικής 

9) 40364/25.1.84 Αργυροχρυσοχόου 

10) 40022/11.4.84 Τεχνίτη Ηλεκτρονικών Συσκευών 

11) 40035/11.4.84 Ωρολογοποιού 
• 12) 40138/11.4.84 Συγκολλητή 

13) 40094/21.5.84 Τεχνίτη Μηχανών Εσωτερικής Καύσης 
(ΜΕΚ) 

14) 40110/21.5.84 Κοπτικής - Ραπτικής 

15) 40356/20.11.84 Ξυλουργού - Επιπλοποιού 

16) Π. Ε. 40093/15.1.85 Τεχνίτη Γραφικών Τεχνών 

17) 40210/13.8.85 Υδραυλικού - θερμοϋδραυλικού 

Η απόφαση αυτή να δημοσιευθεί στην εφημερίδα της κυβερνή- 
σεως. 

Αθήνα, 11 Μαΐου 1987 

οι ΥΠΟΥΡΓΟΙ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΕΡΓΑΣΙΑΣ 

ΔΗΜΟΣ ΠΑΠ ΑΔΗ ΜΗΤΡΙΟΥ ΚΩΣΤΑΣ ΠΑΠΑΝΑΓΙΩΤΟΥ 

-Φ- 

Αριθ. Α.Ε. 10430 (13) 

Σύσταση ίδιου νομικού προσώπου με το όνομα «Πνευματικό και Πολιτι¬ 
στικό Κέντρο Λεονταρίου (Κάντζας) Κοινότητας Παλλήνης του 

Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

' Εχοντας υπόψη: 

1. Τις διατάξεις: 

α. Του άρθρου 175 του Δημοτικού και Κοινοτικού Κώδικα (Π.Δ. 
76/1985) 

β. Του 331/1983 Π. Δ/τος. 

2. Την αριθ., 20/1987 απόφαση του Κοινοτικού Συμβουλίου Παλ¬ 
λήνης του Νομού Αττικής, αποφασίζουμε: 

1. Συστήνουμε ίδιο νομικό πρόσωπο με το όνομα «Πνευματικό και 
Πολιτιστικό Κέντρο Λεονταρίου (Κάντζας) Κοινότητας Παλλήνης στην 
Κοινότητα Παλλήνη του Νομού Αττικής. 

2. Σκοπός του νομικού αυτού προσώπου είναι: 

Η εξύψωση του πνευματικού μορφωτικού πολιτιστικού και αθλητι¬ 
κού επιπέδου των δημοτών του οικισμού Λεονταρίου της Κωμοπόλεως 
Παλλήνης. 

Για την επιτυχία του σκοπού του, αναλαμβάνει κάθε δυνατή δραστη¬ 
ριότητα και συνεργάζεται με πολιτιστικούς και αθλητικούς φορείς, 
•κοινοτικές, δημοτικές και Δημόσιες Αρχές, με συνδικαλιστικές, συνε¬ 
ταιριστικές και επαγγελματικές οργανώσεις και με λαϊκές ομάδες πρω¬ 
τοβουλίας 

Μέσα στις δραστηριότητες του ενδεικτικά και όχι περιοριστικά ανα- 
φέρονται: 

α) Η ανάπτυξη κάθε μορφής τέχνης και η πραγματοποίηση διαλέ¬ 
ξεων και ελευθέρων συζητήσεων. 

β) Η διοργάνωση εκθέσεων ζωγραφικής, γλυπτικής, χειροτεχνίας, 
ειδών λαϊκής τέχνης διακόσμησης 

γ) Η δημιουργία· θεάτρου, κουκλοθεάτρου, θεάτρου σκιών. 

δ) Η διάσωση διαφύλαξη και προβολή της πολιτιστικής κληρονομιάς 
μας και του λαογραφικού και'ιστορικού υλικού Λεονταρίου και της πε- 
ριοχής. 

ε) Η δημιουργία, κυλικείου - εντευκτηρίου και βιβλιοθήκης μέσα στο 


Πνευματικό Κέντρο 

δι) Η δημιουργία μιας σύγχρονης αίθουσας θεάτρου, κινηματογρά¬ 
φου διαλέξεων, συναυλιών. 

ζ) Η ελεύθερη διακίνηση ιδεών και εκδηλώσεων, που στόχο θα 
έχουν την επίτευξη των σκοπών της παρ. 2. 

η) Η ανέγερση στον υπάρχοντά κοινόχρηστο οικόπεδο κτιρίου για 
στέγαση του Πνευματικού και Πολιτιστικού Κέντρου και η στέγαση σ’ 
αυτό όλων των τμημάτων του. 

3) Το Πνευματικό κάι Πολιτιστικό Κέντρο μεταξύ των άλλων περι¬ 
λαμβάνει: 

α) Κοινοτική Βιβλιοθήκη και Πινακοθήκη 

β) Θέατρο- Κινηματογράφο 

γ) Χορωδία, χορό μουσική 

δ) Κέντρο Νεότητας 

ε) Φιλολογικό - διαλέξεις 

στ) Λαογραφικό και ιστορικό μουσείο. 

Επίσης οτιδήποτε άλλο που θα θεωρείται σκόπιμο μετά από από¬ 
φαση του Δ.Σ. και έγκριση του Κοινοτικού συμβουλίου και οπωσδήποτε 
θα είναι μέσα στους σκοπούς του ίδιου νομικού προσώπου. 

4) Πόροι του νομικού προσώπου είναι:· 

α) Η ετήσια επιχορήγηση της κοινότητας που καθορίζεται στο ποσό 
των 500.000 δρχ. 

β) Κάθε είδους εισφορές, δωρεές, κληρονομιές κληροδοσίες, 
γ) Εισπράξεις από το αντίτιμο των πραγμάτων ή υπηρεσιών που 
παρέχει το νομικόπρόσωπο. 

δ) πρόσοδοι από δική του περιουσία 
ε) επιχορηγήσεις του Δημοσίου 

5) Το νομικό πρόσωπο διοικείται από εννεαμελές Διοικητικό Συμ.- 
βούλιο που αποτελείται απο 

α) Τον Πρόεδρο της Κοινότητας, ως πρόεδρο 
β-δ) τρεις (3) Κοινοτικούς Συμβούλους 
ε) Τον πάρεδρο του οικισμού Λεονταρίου 

στ) Τον Πρόεδρο του Φιλοπρόοδου εξωραϊστικού Συλλόγου «Η ΚΑ-_ 
ΝΤΖΑ» 

ζ-θ) Τρεις (3) συμπολίτες που έχουν ανάλογη επαγγελματική και 
κοινωνική δράση και διαμένουν στην Κάντζα.. Τα μέλη με τα στοιχεία 
β, γ, δ και ζ, η, θ εκλέγονται άπό το Κοινοτικό συμβούλιο. 

Όλα τα μέλη του Δ.Σ. απαιτείται να είναι Έλληνες Πολίτες και 
κάτοικοι της κοινότητας Παλλήνης το Δ.Σ. στην πρώτη του συνεδρίαση 
εκλέγει ένα από τα μέλη του ως Αντιπρόεδρο και ένα ως Γενικό Γραμ¬ 
ματέα. 

Η θητεία του διοικητικού Συμβουλίου είναι τετραετής και ακολουθεί 
την κοινοτική περίοδο. Μέχρι να οριστούν τα νέα μέλη και μέχρι ένα 
μήνα από τη λήξη της θητείας τους, τα παλαιά μέλη εξακολουθούν 
να ασκούν καθήκοντά τους. 

7) Το Νομικό Πρόσωπο εκπροσωπείται στα Δικαστήρια και κάθε 
αρχή από τον Πρόεδρο και όταν απουσιάζει ή κωλύεται από τον Αντι¬ 
πρόεδρο. 

Αγ. Παρασκευή, 5 Μαΐου 1987 

Ο Νομάρχης 
ΗΡ. ΠΑΠΑΔΟΠΟΤΛΟΣ 

-Φ-"- 

Αριθ. ΑΙ5664 (14) 

Έγκριση του Ειδικού Κανονισμού Λιμένα ΠΑΤΡΩΝ αριθμ. 31. 

Ο ΝΟΜΑΡΧΗΣ ΑΧΑΪΑΣ 

Σύμφωνα με: 

1. Τις διατάξεις του άρθρου 156 Ν.Δ. 187/73 «περί κώδικος 
Δημοσίου Ναυτικού Δικαίου. 

2. Τις διατάξεις του Π. Δ. 338/83 (ΦΕΚ 119/Α/8.9.83). 

3. Το έγγραφο του Υπουργείου Εθνικής Οικονομίας παρ. 
910/274/17.3.87 και αρ. 42537/258/17.3.87 περί αύξησης Λεμ- 
βουχικών και Αχθοφορικών δικαιωμάτων Λιμένα Πατρών σε ποσοστό 
7% για το τρέχον έτος. 

4. Το σχέδιο του ειδικού. Κανονισμού Λιμένα Πατρών που μας 
υποβλήθηκε με την αναφορά της Λιμενικής Αρχής Πατρών 4440-41 
Φ. 253/16.4.87 και επειδή με τις ανωτέρω διατάξεις ρυθμίζονται 

θέματα που κανονίζουν την εύρυθμη λειτουργία του Λιμένα, αποφασί¬ 
ζουμε: 

Άρθρο μόνο 

α) Εγκρίνουμε τον παρακάτω ενσωματωμένο Ειδικό κανονισμό του 
Λιμένα Πατρών 31/16.4.87 αποτελούμενο από εξι (6) άρθρα. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΑΤΡΩΝ (αριθ. 31/87) 

«Αναπροσαρμογή των λεμβουχικών- αχθοφορικών δικαιωμάτων 
του λιμένα Πατρών» 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΑΤΡΩΝ 

' Εχοντας υπόψη: 

α) Τις διατάξεις του δια του από 9.6.48 Π. Δ. Κωδικόποιηθέντος 
Νόμου 499/47 «περί πειθαρχικής εξουσίας των προϊσταμένων Λιμενι¬ 
κών Αρχών» (ΦΕΚ 162Α) συνδυαζόμενες με τα άρθρα 141 εως 157 
του Ν.Δ. 187/73 με το οποίο κυρώθηκε ο κώδικας Δημοσίου ναυτικού 
Δικαίου (ΦΕΚ 261Α). 

β) Τις διατάξεις του Β.Δ. 444/70 «περί αρμοδιότητας Λ.Σ. και 
αχέσεως προς τις αρμοδιότητες των Σωμάτων Ασφαλείας (ΦΕΚ 39Α). 

γ) Τις διατάξεις του Π.Δ. 338/83 (ΦΕΚ 119Α/8.9.83) 

Άρθρο 1 

Ο Παρών Ειδικός Κανονισμός Λιμένα Πατρών ισχύει στην χερσαία 
και θαλάσσια ζώνη στους λιμένες, τους όρμους καθώς και την θαλάσσια 
έκταση της περιοχής δικαιοδοσίας της λιμενικής Αρχής και των υφι- 
στα- 

μένών της Λιμενικών Σταθμών και υπαλλήλων λιμένα καθώς αυτή 
καθορίζεται από τις κείμενες διατάξεις. 

Άρθρο 2 

1. Τα αχθοφορικά δικαιώματα όλων των αποσκευών ανεξάρτητα 
από την ποσότητα σε τεμάχια και βάρος καθορίζεται σε δρχ. τριάντα 
τρεις (33) κατά επιβιβαζόμενο επιβάτη εξωτερικού ασχεται αν αυτός 
φέρει ή όχι αποσκευές. 

Για τους αποβιβαζόεμνους επιβάτες εξωτερικού δεν εισπράττεται 
αχθοφορικά δικαίωμα. 

2. Δεν υποχρεούνται στην καταβολή αχθοφορικών δικαιωμάτων 
παιδιά ηλικίας μέχρι δέκα (10) ετών έστω και αν έχουν αποσκευές. 

Άρθρο 3 

1. Για την μεταφορά των αποσκευών από την καμπίνα παραβεβλη¬ 
μένων ή πρυμνοδετημένων επιβατηγών πλοίων εσωτερικού, μέχρι 
αποστάσεως τριάντα (30) μέτρων από το κικλίδωμα περιφράξεως του 
λιμένος συμπεριλαμβανομένης και της φόρτωσης αυτών σε αυτοκίνητο 
ή χειράμαξα και αντίστροφα, καθορίζεται το παρακάτω τιμολόγιο: 

α) Για κάθε βαλίτσα ή δέμα κ.λ.π. μέχρι 20χιλ/μα σε δρχ. 33.00 

β) Για κάθε βαλίτσα ή δέμα κ.λ.π. από 20-30χιλ/μα δρχ. 47.000 


γ) Για κάθε βαλίτσα ή δέμα κ.λ.π. από 30-50 χιλ/μα δρχ. 59.00 ί 
2. Για είδη τροφοδοσίας πλοίων εξωτερικού και εσωτερικού και για 
όλες τις εργασίες που αναφέρονται στην παράγραφο (δ) του άρθρου 13 
του αριθμ. 1 Ειδικού Κανονισμού Λιμένα Πατρών (ΦΕΚ 19Β/16.1. 
79) καταβάλλεται ποσό κατά τόνο δρχ. 1409. 

Άρθρο 4 

1. Πλοία τα οποία παραβάλλουν ή πρυμνοδετούν στα κρηπιδώματα 
του Λιμένα Πατρών καταβάλλουν τα παρακάτω δικαιώματα για την 
εργασία προσδέσεως αυτών που προσφέρεται από τους λεμβούχους 
αποσκευοφορείς. 

α) Πλοία μέχρι 1000 ΚΟΧ δρχ. 470 
β) Πλοία από 1001 μέχρι 2000 ΚΟΧ δρχ. 705 
γ) Πλοία από 2001 μέχρι 6000 ΚΟΧ δρχ. 941 
δ) Πλοία από 6001 ΚΟΧ και άνω δρχ. 1176. 

2. Εάν για τη πρόσδεση των πλοίων χρησιμοποιηθεί πλωτό μέσο 
καταβάλλονται δικαιώματα ίσα προς το τριπλάσιο των δικαιωμάτων 
της παραπάνω παραγράφου. 

3. Απαλλάσονται από την υποχρεωτική χρησιμοποίηση λεμβού¬ 
χων: . 

α) Τα υπόχρεα σε πλοήγηση και 
β) Τα πολεμικά πλοία γενικά. 

Εφόσον για αυτά χρησιμοποιηθούν λεμβούχοι, αυτού αμοίβονται. 
σύμφωνα με το παραπάνω τιμολόγιο. 

4) Για την ταρποθέτηση και απομάκρυνση γεφυροκλίμακας επιβα¬ 
τηγών πλοίων που παραβάλλουν, καταβάλλεται στο Σωματείο λεμβού¬ 
χων - αποσκευοφορέων το ποσό των562 δρχ. 

Άρθρο 5 

Από τη δημοσίευση του Ειδικού Κανονισμού αυτού, καταργείται ο 
αριθ. 29 Ειδικός Κανονισμός λιμένα Πατρών (ΦΕΚ 392 Β/11.6.86). 

Άρθρο 6 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από την δημοσίευσή του στην εφημερίδα της Κυβέρνησης και 
η εκτέλεση του ανατίθεται στα Λιμενικά' Οργανα, ανεξάρτητα από τις 
συντρέχουσες ποινικές ή αστικές ευθύνες κατά την ισχύουσα νομοθεσία, 
υπόκεινται και στις κυρώσεις του άρθρου 157 του Ν.Δ. 187/73 (ΦΕΚ 
261 Α/3.10.73) όπως τροποποιήθηκε με το Π.Δ. 207/85 (ΦΕΚ 76 
Α/3.5.85). 

β) Η ισχύς του κανονισμού αυτού αρχίζει από την ημέρα δημοσίευ¬ 
σης στην Εφημερίδα της Κυβέρνησης 

Πάτρα, 12 Μαΐου 1987 

Ο Νομάρχης 
ΔΗΜ. ΠΑΝΤΑΖΗΣ 


ΑΠΟ ΤΟ .ΕΘΝΙΚΟ ΤΥΠΟΓΡΑΦΕΙΟ 




